Sitnica

Sitnica (albansk: Sitnicë) er en 90 km lang elv i Kosovo. Den har sitt utspring fra Sazlija-dammen nord for Uroševac (albansk: Ferizaj), og ble opprinnelig kalt Sazlija. Sazlija er i dag navnet på elva frem til samløpet med Shtime. Sitnica renner ut i Ibar ved Mitrovica (albansk: Mitrovicë) og er den lengste elven som i sin helhet er innenfor Kosovos grenser. 

Sitnica har liten helning og bukter seg mye i terrenget, men mange av kurvene har blitt kuttet og har tørket ut.

I det 14. århundre, i kong Milutins regjeringstid, ble det gravd en kanal mellom Sazlija og Nerodimka-elven. I Nerodimka ble det laget en forgrening som deler elven i to og leder vannet mot sør til Egeerhavets nedbørsfelt via Lepenac, og mot nord til Svartehavets nedbørsfelt via Sitnica.

Sitnica var planlagt å utgjøre hoveddelen i reguleringen av Ibar-Sitnica-Lepenac-vassdraget, men prosjektet har ikke blitt realisert.

Referanser

Eksterne lenker 
 

Elver i Kosovo
Velika Moravas vassdragsområde